23/11/2012 | Administración LocalMunicipal
Santiago de Compostela
Oficina da Cidade Histórica e Rehabilitación
Aprobación inicial da modificación puntual da Ordenanza municipal reguladora da publicidade e rotulación

O Pleno da corporación de Santiago de Compostela, na sesión ordinaria que tivo lugar o día 25 de outubro de 2012, acordou a aprobación inicial da modificación puntual da Ordenanza reguladora da publicidade e rotulación. En cumprimento do disposto no artigo 49 da Lei reguladora das bases de réxime local, o Concello expón ó público a citada modificación da ordenanza durante un prazo de trinta días, contados a partir da publicación deste anuncio no Boletín Oficial da Provincia, a fin de que os interesados poidan presentar as reclamación ou suxestións que estimen oportunas. Se durante o citado trámite non se formulasen reclamacións ou suxestións, entenderase definitivamente adoptado o acordo ata entón provisional. APROBACIÓN INICIAL DA MODIFICACIÓN PUNTUAL DA ORDENANZA MUNICIPAL REGULADORA DA PUBLICIDADE E ROTULACIÓN A Ordenanza municipal reguladora da publicidade e rotulación, no seu texto vixente foi aprobada definitivamente polo Pleno da Corporación en sesión do 26 de abril de 2012. A modificación proposta afecta ós seus artigos 37 e 38, e á inclusión dunha disposición adicional. A este respecto, a proposta da Concelleira-delegada de Urbanismo, Vivenda, Rehabilitación e Cidade Histórica, de data 8 de outubro de 2012 indica en relación coa modificación da ordenanza o seguinte: “A vixente Ordenanza municipal reguladora da publicidade e rotulación, aprobada definitivamente polo Pleno do Concello na súa sesión de 26 de abril de 2012 contempla no capítulo oitavo a regulación dos monolitos institucionáis, fitos comerciáis e postes de publicidade. Este tipo de rotulación carecía ata esta data dunha regulación axeitada no concello de Santiago, si ben foron autorizándose ao longo dos anos distintos postes de publicidade e fitos comerciáis, na súa maioría nos solos industriáis ao mesmo tempo que se autorizaba a construcción ou acondicionamento das respectivas naves. Na actualidade a regulación existente di o seguinte: CAPÍTULO 8. MONÓLITOS INSTITUCIONAIS, FITOS COMERCIAIS E POSTES DE PUBLICIDADE Artigo 37. Características xerais dos monólitos institucionais e dos fitos comerciais. En edificios de uso exclusivo non residencial poderanse instalar fitos comerciais ou monólitos institucionais identificativos no espazo libre de parcela, dentro da aliñación oficial. A súa altura será de 1/2 da altura del edificio, cun máximo de doce metros (12 metros). O seu deseño e composición deberán integrarse no proxecto de edificación sen que a súa instalación poida supoñer, en ningún caso, un perigo para as instalacións e edificios existentes na propia parcela, para as edificacións lindeiras ou para as vías de circulación de vehículos. Artigo 38. Postes de publicidade. Poderanse instalar postes de publicidade en solos de titularidade municipal mediante concesión administrativa suxeita aos pregos de condicións. Os pregos de condicións determinarán o deseño, dimensións, características, lugares de instalación e outras condicións que en cada caso procedan. Como se pode comprobar, o artigo 37 establece que a altura dos fitos non debe superar ½ da altura do edificio cun máximo de 12 metros, o cal se contemplóu deste xeito para evitar alturas excesivas que poideran conlevar impactos visuáis negativos. Non obstante, o feito de que existan xa moitos fitos comerciáis que exceden desa altura fai que case que todos eles se sitúen fóra de ordenación, co conseguinte problema á hora de reparalos ou sustituilos por outros similares posto que, ao estar fóra de ordenación, non é posible nada máis que obras de conservación ou ornato pero non obras de mellora e, moito menos, a súa substitución por outro novo aunque similar ao anteriormente existente. Por elo, poderíase sustituir esta regulación, cecáis demasiado estricta, aunque xustificada pola existencia en Compostela de varios camiños que están protexidos por lei e que mesmo están, no caso do Camiño Francés, incluídos na lista do Patrimonio Mundial, por outra que teña en conta a situación creada nos polígonos industriáis sen descuidar a obrigatoria protección dos camiños e tratando en todo momento de evitar o impacto visual negativo. Ao mesmo tempo, o artigo 38 regula os postes publicitarios sen diferenciar os postes que poidan situarse na entrada a un establecemento, indicando o nome comercial do mesmo nun cartel ou nunha banderola, das vallas publicitarias que adoitan servir de soporte a grandes anuncios publicitarios, tanto de establecementos, como de productos, actividades culturáis ou institucionáis, ou incluso electoráis. Por elo é tamén conveniente establecer a diferenciación e unha diferente regulación para realidades moi diferentes. Finalmente, a Ordenanza de publicidade e rotulación non contempla unha disposición adicional, como sí ocurre noutras ordenanzas aprobadas con posterioridade, que habilite á Alcaldía a dictar disposicións para o desenvolvemento e aplicación da ordenanza. Una disposición como ésta evita ter que recurrir ao longo procedemento de reforma da norma, como é este caso, cando se trata de adoptar medidas para a súa aplicación. En consecuencia, proponse a seguinte reforma da Ordenanza de publicidade e rotulación co fin de mellorar os aspectos ata aquí sinalados: CAPÍTULO 8. MONÓLITOS INSTITUCIONAIS, FITOS COMERCIAIS E POSTES DE PUBLICIDADE Artigo 37. Características xerais dos monólitos institucionais e dos fitos comerciais. En edificios de uso exclusivo non residencial poderanse instalar fitos comerciais ou monólitos institucionais identificativos no espazo libre de parcela, dentro da aliñación oficial. A súa altura será de 1/2 da altura del edificio, cun máximo de doce metros (12 metros). En edificios que se ubiquen nun solo industrial a altura dos fitos poderá alcanzar os vintecatro metros (24 metros) sempre que se sitúen fora do ámbito de protección do Camiño de Santiago. O deseño e composición destos fitos e monolitos deberán integrarse no proxecto de edificación sen que a súa instalación poida supoñer, en ningún caso, un perigo para as instalacións e edificios existentes na propia parcela, para as edificacións lindeiras ou para as vías de circulación de vehículos. Artigo 38. Postes de publicidade. Poderanse instalar postes de publicidade, co nome dun establecemento comercial nun cartel ou nunha banderola, en solos de titularidade municipal previa obtención de licencia e da correspondente autorización demanial, que en calquer caso poderá ser denegada por razóns estéticas ou cando se perxudique ó uso público. Poderanse instalar vallas de publicidade, que poden servir de soporte á anuncios de productos, establecementos comerciáis, ou actividade institucional, cultural, deportiva, electoral, etc en solos de titularidade municipal mediante concesión administrativa suxeita aos pregos de condicións. Os pregos de condicións determinarán o deseño, dimensións, características, lugares de instalación e outras condicións que en cada caso procedan. Proponse igualmente a introducción da seguinte Disposición Adicional: Habilítase á Alcaldía-Presidencia para dictar as disposicións ou instruccións necesarias para o desenvolvemento e aplicación da presente ordenanza.” Explica o contido da modificación, en idénticos termos da proposta, o informe do xefe do servizo da oficina da cidade histórica e rehabilitación, tamén do día 8 de outubro. Tamén informou esta secretaría xeral de Plenos, en relación co procedemento de modificación, o día 16 deste mes, informe que consta no expediente. Cómpre por último facer mención a que por acordo da Xunta de Goberno Local de 18 deste mes de outubro se aproba o proxecto de modificación da ordenanza, que é dictaminado favorablemente pola Comisión Informativa de Urbanismo, Infraestructuras, Vivenda e Medio Ambiente en reunión celebrada ese mesmo día 18. Rematado o debate, e de conformidade coa proposta da Concelleira-delegada de Urbanismo, Vivenda, Rehabilitación e Cidade Histórica, o informe do xefe do servizo da oficina da cidade histórica e o dictame favorable da Comisión informativa de Urbanismo, Infraestructuras, Vivenda e Medio Ambiente, o Pleno da Corporación acorda por 13 votos a favor, dos membros do grupo municipal popular, e 12 en contra, dos membros dos grupos PSdeG-PSOE, e BNG, aprobar inicialmente a modificación da Ordenanza municipal reguladora da publicidade e rotulación, no que atinxe ós seus artigos 37 e 38 e á adición dunha disposición adicional. En aplicación do procedemento regulado no artigo 49 da Lei 7/1985, do 2 de abril, de bases de réxime local, modificada por la Lei 57/2003, do 16 de decembro, de medidas para a modernización do goberno local, a modificación da ordenanza aprobada inicialmente someterase a información pública e audiencia aos interesados por un prazo mínimo de 30 días para a presentación de reclamacións e suxestións. No suposto de que non se tiveran presentado reclamacións ou suxestións, entenderase definitivamente adoptado o acordo, ata entón provisional. O texto dos artigos modificados e da disposición adicional engadida é o seguinte: “Artigo 37. Características xerais dos monólitos institucionais e dos fitos comerciais. En edificios de uso exclusivo non residencial poderanse instalar fitos comerciais ou monólitos institucionais identificativos no espazo libre de parcela, dentro da aliñación oficial. A súa altura será de 1/2 da altura del edificio, cun máximo de doce metros (12 metros). En edificios que se ubiquen nun solo industrial a altura dos fitos poderá alcanzar os vintecatro metros (24 metros) sempre que se sitúen fora do ámbito de protección do Camiño de Santiago. O deseño e composición destos fitos e monolitos deberán integrarse no proxecto de edificación sen que a súa instalación poida supoñer, en ningún caso, un perigo para as instalacións e edificios existentes na propia parcela, para as edificacións lindeiras ou para as vías de circulación de vehículos. Artigo 38. Postes de publicidade. Poderanse instalar postes de publicidade, co nome dun establecemento comercial nun cartel ou nunha banderola, en solos de titularidade municipal previa obtención de licencia e da correspondente autorización demanial, que en calquer caso poderá ser denegada por razóns estéticas ou cando se perxudique ó uso público. Poderanse instalar vallas de publicidade, que poden servir de soporte á anuncios de productos, establecementos comerciáis, ou actividade institucional, cultural, deportiva, electoral, etc en solos de titularidade municipal mediante concesión administrativa suxeita aos pregos de condicións. Os pregos de condicións determinarán o deseño, dimensións, características, lugares de instalación e outras condicións que en cada caso procedan. Disposición adicional. Habilítase á Alcaldía-Presidencia para dictar as disposicións ou instruccións necesarias para o desenvolvemento e aplicación da presente ordenanza.” Santiago de Compostela, 31 de outubro de 2012. María Pardo Valdés Concelleira de Urbanismo, Vivenda, Rehabilitación e Cidade Histórica